PLUS วิ่งต่อ 4% ลุ้นรายได้ปีนี้นิวไฮ 1.5 พันลบ. โต 50% รับส่งออกเด่น-ขยายตลาดเพิ่ม  
PLUS บวกต่อ 4% จับตารายได้ปีนี้เข้าเป้า 1.5 พันลบ. โต 50% โควิดคลี่คลาย ส่งออกคึกคัก ขยายตลาดเพิ่มตามเทรนด์อุตสาหกรรมอาหารและเครื่องดื่มที่จะเติบโตในอนาคต
PLUS บวกต่อ 4% จับตารายได้ปีนี้เข้าเป้า 1.5 พันลบ. โต 50% โควิดคลี่คลาย ส่งออกคึกคัก ขยายตลาดเพิ่มตามเทรนด์อุตสาหกรรมอาหารและเครื่องดื่มที่จะเติบโตในอนาคต
22 พ.ย. 2565

ผู้สื่อข่าวรายงานว่า วันนี้ (22 พ.ย.65) ราคาหุ้น บริษัท โรแยล พลัส จำกัด (มหาชน) หรือ PLUS ณ เวลา 11:24 น. อยู่ที่ระดับ 9.55 บาท บวก 0.35 บาท หรือ 3.80% สูงสุดที่ระดับ 9.65 บาท ต่ำสุดที่ระดับ 9.20 บาท ด้วยมูลค่าการซื้อขาย 43.02 ล้านบาท

โดย นายพลแสง แซ่เบ๊ กรรมการผู้อำนวยการ PLUS ระบุว่า ภาพรวมธุรกิจปี 65 ตั้งเป้ารายได้ไว้ที่ 1,500 ล้านบาท เติบโต 50% จากปีก่อน ยังคงเป้าหมายตามแผน เนื่องจากสัญญาณการฟื้นตัวที่ดีหลังสถานการณ์การแพร่ระบาดของเชื้อไวรัส COVID-19 ผ่อนคลาย ภาพรวมการบริโภคในประเทศ และการส่งออกคึกคัก ส่งผลให้มีคำสั่งซื้อกลับเข้ามารับความต้องการผู้บริโภคเริ่มกลับเข้าสู่ภาวะปกติ ซึ่งบริษัทฯ มีแผนขยายธุรกิจไปยังกลุ่มประเทศใหม่มากขึ้น และลงทุนในระบบเทคโนโลยีและเครื่องจักรเพิ่มเติม เพื่อขยายตลาดใหม่สอดรับเทรนด์อุตสาหกรรมอาหารและเครื่องดื่มที่จะเติบโตในอนาคต